CELEX: E2015P0005
Language: el
Date: 2015-02-11 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Eidsivating lagmannsrett στις 11 Φεβρουαρίου 2015 στην υπόθεση Matja Kumba T. M’bye και λοιποί κατά Stiftelsen Fossumkollektivet (Υπόθεση E-5/15)

2.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/22
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Eidsivating lagmannsrett στις 11 Φεβρουαρίου 2015 στην υπόθεση Matja Kumba T. M’bye και λοιποί κατά Stiftelsen Fossumkollektivet
   (Υπόθεση E-5/15)
   (2015/C 217/08)
   Στην υπόθεση Matja Kumba T. M’bye και λοιποί κατά Stiftelsen Fossumkollektivet, το Eidsivating lagmannsrett (δευτεροβάθμιο δικαστήριο του Eidsivating, Νορβηγία) υπέβαλε αίτηση στο Δικαστήριο της ΕΖΕΣ, με επιστολή της 11ης Φεβρουαρίου 2015, η οποία περιήλθε στη Γραμματεία του Δικαστηρίου στις 13 Φεβρουαρίου 2015, για την έκδοση συμβουλευτικής γνώμης σχετικά με τα ακόλουθα ερωτήματα:
   
               1.
            
            
               Παραβαίνει η μέση εβδομαδιαία διάρκεια εργασίας 84 ωρών (εκ περιτροπής απασχόληση ανά 7 ημέρες), σε διαμέρισμα θεραπευτικού συντονισμού, το άρθρο 6, βλέπε επίσης άρθρο 22 παράγραφος 1 στοιχείο α) της οδηγίας για τον χρόνο εργασίας (οδηγία 2003/88/ΕΚ);
            
         
               2.
            
            
               Συμβιβάζεται η εθνική διάταξη, που προβλέπει ότι η συναίνεση εργαζομένου σε περισσότερες από 60 ώρες εργασίας εβδομαδιαίως σε διαμέρισμα θεραπευτικού συντονισμού δεν μπορεί να ανακληθεί, με τα δικαιώματα των εργαζομένων που απορρέουν από το άρθρο 6, βλέπε επίσης άρθρο 22, της οδηγίας για τον χρόνο εργασίας;
            
         
               3.
            
            
               Θεωρείται η απόλυση λόγω μη συναίνεσης σε ρύθμιση ωραρίου εργασίας μεγαλύτερου των 48 ωρών ανά επταήμερο, κύρωση ή «ζημία» κατά την έννοια του άρθρου 22 παράγραφος 1 στοιχείο α), βλ. επίσης στοιχείο β), της οδηγίας για τον χρόνο εργασίας;